Atodiad 6 
Protocol ar Gyfer Gwrandawiad Disgyblu 

Bydd y Pennaeth Gwasanaeth neu swyddog dirprwyedig (Cadeirydd) yn gwahodd y ddwy ochr i'r ystafell gan roi cyflwyniad cyffredinol ac esbonio ei rôl yn y gwrandawiad. 

Bydd yn esbonio'r rheswm pam yr ydym yma (gwrandawiad disgyblu dan Weithdrefn Ddisgyblu Cyngor Sir Caerfyrddin i ddelio â'r honiadau yn erbyn …….. )  Nodwch yr honiadau (gellir eu darllen o'r llythyr gwahoddiad i wrandawiad).

Bydd yn cytuno ar y weithdrefn ar gyfer y gwrandawiad ac yn ymdrin ag unrhyw faterion sydd angen eu hegluro.  Fel rheol, bydd hyn yn unol â'r hyn a amlinellir isod ond dylid nodi unrhyw newidiadau ynghyd â'r rhesymau drostynt.

Ymchwiliadau  

Yna, mae'r Rheolwr Comisiynu yn gwneud y cyflwyniad.
Yna, caiff y Rheolwr Comisiynu a'r Swyddog Ymchwilio eu holi gan y parti arall a'r swyddog sy'n gwrando'r achos. (Gall y cynrychiolydd Adnoddau Dynol sy'n cynghori'r cadeirydd ofyn cwestiynau i gael eglurhad)

Bydd unrhyw dystion ar ran y swyddog ymchwilio yn cael eu galw.

Bydd y tystion yn cael eu holi gan y parti arall a'r swyddog sy'n gwrando'r achos. (Gall y cynrychiolydd Adnoddau Dynol sy'n cynghori'r cadeirydd ofyn cwestiynau i gael eglurhad)

Yna, bydd y person sy'n wynebu'r cyhuddiad yn gwneud ei gyflwyniad (neu ei undeb ar ei ran).

Bydd y Rheolwr Comisiynu a'r swyddog sy'n gwrando'r achos yn gofyn cwestiynau. (Gall y cynrychiolydd Adnoddau Dynol sy'n cynghori'r cadeirydd ofyn cwestiynau i gael eglurhad)

Bydd y tystion ar ran y swyddog sy'n wynebu'r cyhuddiad yn cael eu galw.

Bydd y tystion yn cael eu holi gan y parti arall a'r swyddog sy'n gwrando'r achos. (Gall y cynrychiolydd Adnoddau Dynol sy'n cynghori'r cadeirydd ofyn cwestiynau i gael eglurhad)

Crynhoi - ni ellir cyflwyno unrhyw dystiolaeth newydd ar y cam hwn

Y Rheolwr Comisiynu fydd yn crynhoi gyntaf.

Ar ôl hynny, bydd y person sy'n wynebu'r cyhuddiad yn crynhoi.

Bydd y Cadeirydd yn gofyn i'r ddwy ochr adael yr ystafell er mwyn i'r achos gael ei ystyried.

Os oes modd, bydd y penderfyniad yn cael ei wneud ar y diwrnod hwnnw, a gofynnir i'r partïon aros yng nghyffiniau'r gwrandawiad er mwyn clywed unrhyw faterion y mae angen eu hegluro ymhellach.

Penderfyniad

Bydd y penderfyniad yn cael ei wneud ar yr un diwrnod, heblaw os nad yw'n rhesymol gwneud hynny.  

Bydd y cadeirydd yn galw pawb yn ôl i'r ystafell ac yn rhoi ei benderfyniad o ran y gosb/canlyniad disgyblu.  

Bydd yn esbonio mai'r cam nesaf yw cadarnhau'r penderfyniad hwnnw yn ysgrifenedig ac y gellir cyflwyno apêl yn erbyn y penderfyniad i’r Prif Weithredwr Cynorthwyol (Pobl, Digidol a Pholisi) a bod yn rhaid gwneud hynny cyn pen 14 diwrnod ar ôl derbyn y llythyr yn cadarnhau'r gosb ddisgyblu/diswyddiad.

Os nad oes modd gwneud penderfyniad y diwrnod hwnnw, dylid cytuno ar drefniadau eraill ond anfonir llythyr at y person sy'n wynebu'r honiad(au) cyn gynted â phosibl. 



